open-index/open-wikipedia-markdown huggingface dataset:
Toyota iQ

**Toyota iQ** on Toyotan vuonna 2008 Genovan autonäyttelyssä esitelty kaupunkiauto. Toyota iQ tuli myyntiin Japanissa lokakuussa 2008 ja Euroopassa tammikuussa 2009. Pohjois-Amerikassa Toyota iQ:ta myydään nimellä Scion iQ.

Toyota iQ suunniteltiin Smart Fortwon haastajaksi. Toyota iQ:n pituus on 2,99 metriä. Koko rakenne suunniteltiin uudelleen niin, että pituus voidaan käyttää paremmin hyväksi. Toyota iQ:n vahvuus on esimerkiksi istuinpaikkajärjestely: etupenkeille kaksi henkilöä, ja takapenkille yksi henkilö (kunhan ei ole turhan kookas) sekä yksi lapsi. "Pelkääjän" paikalla edessä istutaan hiukan edempänä kuin kuskin paikalla. Toyota iQ:ta saa myös kaksipaikkaisena versiona. Toyota iQ on suunniteltu Toyota European Design and Development -studiossa Nizzassa, Ranskassa.

Vuoden 2009 Euro NCAP -kolaritestistä iQ sai tulokseksi täydet viisi tähteä.

Toyota iQ valittiin vuoden japanilaiseksi autoksi 2008.

Moottorivalikoimaan lukeutuvat 1,0- ja 1,3-litraiset bensiinimoottorit sekä 1,4 litran diesel, jota ei tuoda Suomeen.

## Lähteet

## Aiheesta muualla
Mianna Meskus

**Mianna Meskus** (s. 1973) on suomalainen sosiologi, joka on erikoistunut terveyssosiologiaan ja modernin lääketieteen historiaan. Meskus väitteli tohtoriksi Helsingin yliopiston sosiaalitieteiden laitokselta vuonna 2009. Meskus työskentelee Suomen akatemian tutkijatohtorina Helsingin yliopistossa ja vierailevana tutkijana London School of Economics and Political Sciencessa, Isossa-Britanniassa. Hänen väitöskirjansa *Elämän tiede* (2009) on julkaistu kirjana. Siinä käsitellään perinnöllisyyslääketieteen historiaa Suomessa, erityisesti sikiötutkimuksen kehitystä ja käyttöönottoa ja sitä, miten tämä on vaikuttanut vanhemmuuteen. Väitöskirja sai Suomalaisen tiedeakatemian laatupalkinnon sekä Laadullisen terveystutkimuksen tutkijaverkoston (LATE) Laatua terveyteen-tunnustuspalkinnon.

## Julkaisut
* 

## Lähteet

* Mianna Meskus Helsingin yliopiston sivuilla
ESPN Classic

**ESPN Classic** on urheiluun keskittynyt kanava Euroopassa. Kanavan omistaa ESPN Inc., ja se lähettää ohjelmaa 24 tuntia vuorokaudessa, seitsemänä päivänä viikossa. Joitakin ESPN:n ohjelmia näytetään myös Canal+-kanavilla.
Yhdystie 2020

**Yhdystie 2020** on yhdystie, joka kulkee Valtatie 8:n ja E8:n risteyksestä Mynämäeltä Seututien 204 risteykseen Pöytyän Yläneelle. Tien pituus on 33 kilometriä.

Tien osoitenimi on Mynämäen kunnan puoleisella tieosuudella Yläneentie ja Pöytyän kunnan puoleisella tieosuudella Mynämäentie. Yhdystie on koko matkallaan päällystetty, mutta keskiviiva tiellä on vain valtatien 8 ja yhdystien 2021 liittymien välillä. Tie on geometrialtaan paikoittain mutkainen. Syksyllä 2025 tietä uudelleenpäällystettiin 24 kilometrin matkalla.

Valtatien 8 Turku-Pori -yhteysvälin kehittämisselvityksessä todetaan, että Nousiaisten ja Mynämäen välin nelikaistaistamisen yhteydessä yhdystien 2020 ja valtatien 8 risteys parannettaisiin eritasoliittymäksi. Hankkeesta on tehty yleissuunnitelma ja se huomioidaan Mynämäen yleiskaavassa ja Varsinais-Suomen maakuntakaavassa. Hankkeen arvioidaan olevan toteuttamisvalmis vasta vuoden 2027 jälkeen.

## Lähteet
Huippuvuortenunikko

**Huippuvuortenunikko** (*Papaver dahlianum* ssp. *polare*) on levinneisyydeltään arktinen unikko, joka on napaunikon (*Papaver dahlianum*) alalaji.  Sitä tavataan Huippuvuorilla ja Karhusaarella, napaunikko kasvaa lähialueella myös Grönlannissa ja pohjoisimmassa Norjassa Varangin niemimaalla.  Sitä pidetään Huippuvuorten symbolina. Huippuvuortenunikko on 5–10&nbsp;cm korkea kasvi. Sen kukka on läpimitaltaan 2–4&nbsp;cm.

Huippuvuortenunikko on saanut latinankielisen nimensä kasvitieteilijä Ove Dahlin mukaan.

## Lähteet
Kytkentäepätasapaino

**Kytkentäepätasapaino** eli **alleelliassosiaatio** (engl. linkage disequilibrium eli LD) on populaatiogenetiikassa käytetty käsite, jolla tarkoitetaan tilannetta, jossa eri lokuksissa sijaitsevat alleelit esiintyvät yhdessä useammin tai harvemmin kuin niiden tilastomatemaattisten odotusten mukaisesti tulisi esiintyä. Kytkentäepätasapainon yleisyyteen väestössä vaikuttavat monet tekijät. Näitä ovat etenkin geneettinen kytkentä, luonnonvalinta, geneettinen ajautuminen, rekombinaationopeus, valikoiva parinmuodostus ja väestön sisäiset geneettiset ryhmäerot.
Doubleday

**Doubleday** on yhdysvaltalainen kirjankustantamo. F. N. Doubleday ja Samuel McClure perustivat yrityksen 1897 nimellä **Doubleday & McClure Company**.

## Lähteet
Billionaire (kappale)

"**Billionaire**" on yhdysvaltalaisen laulajan Travie McCoy ensimmäinen single, ja sillä esiintyy myös Bruno Mars. Se on McCoyn debyyttistudioalbumin *[[Lazarus (Travie McCoyn albumi)|Lazarus]]* ensimmäinen single. Kappaleen tuotti The Smeezingtons, johon kuuluvat Mars, Philip Lawrence ja Ari Levine. Kappaleen sanoituksissa McCoy kuvittelee, mitä tapahtuisi jos hänestä tulisi miljardööri, viitaten kaikkeen hyvään mitä hän tekisi rahoillaan toisille yhdistettynä haluunsa olla *[[Forbes]]in* kannessa "hymyilemässä yhdessä Oprahin ja kuningattaren kanssa". Heinäkuuhun 2011 mennessä kappaletta on myyty 3&nbsp;000&nbsp;000 kappaletta, ja se on näin ollen Marsin kolmas kolme miljoonaa kappaletta myynyt single.

## Tausta
Kesällä 2009 The Smeezingtons (Bruno Mars, Philip Lawrence ja Ari Levine) varattiin viikoksi kirjoittamaan kappale Lupe Fiascolle, B.o.B:ille ja Travie McCoylle. Viikon päätteeksi ryhmä oli luonut demoversion kappaleesta "Billionaire". B.o.B:n kappale "Nothin' on You" laadittiin myös tässä vaiheessa. McCoy liittyi myöhemmin The Smeezingtonsin seuraan studioon viimeistelemään kappaletta. Kappaleen radioversiossa sana *fucking* on korvattu sanalla *freaking* ja se on kestoltaan 3:06 pitkä alkuperäisen 3:30 sijaan.

## Musiikkivideo
Musiikkivideo kuvattiin Los Angelesissa Kalifornian osavaltiossa ja se esitettiin ensimmäisen kerran MtvU:lla 6. toukokuuta 2010. Videon alussa Mars istuu rannalla kaiteella ja laulaa alkusäettä. Kohtaus vaihtuu McCoyhyn, joka ajaa minia ja räppää Mars kyydissään. Videon kuluessa McCoy auttaa neljää ihmistä ja yhtä suurta ryhmää lopussa. Ensimmäiseksi hän ostaa rullalaudan miehelle, joka rikkoi omansa kahtia; toiseksi hän ostaa tuntemattoman, aloittelevan artistin CD:n; kolmanneksi hän jättää autonsa ja antaa sen avaimet teinille, joka yrittää lifatata New Yorkiin ja neljänneksi hän antaa graffitien maalajalle lisää spraymaalia tämän oman loputtua. Lopussa video siirtyy takaisin rannalle, jossa juhlijoilta on loppumassa olut, jota kuitenkin McCoy ja Mars tuovat lisää. Fall Out Boy -yhtyeen Pete Wentz voidaan myös nähdä videolla McCoyn skootterin takaosassa.

## Glee-versio
Kappaleesta tehtiin cover-versio *[[Glee]]*-televisiosarjan toisen tuotantokauden avausjaksoon. Sen lauloivat Chord Overstreet, Cory Monteith, Harry Shum, Jr., Kevin McHale ja Mark Salling. Kappale nousi sijalle 28 yhdysvaltain ''Billboard'' Hot 100 -listalla.

### Listasijoitukset

## Listasijoitukset

## Lähteet

## Aiheesta muualla
* Musiikkivideo yhteisöpalvelu YouTubessa
Jenny Carlstedt

**Jenny Carlstedt** (s. 16. heinäkuuta 1972 Maarianhamina) on suomalainen mezzosopraano. Hän on ollut kiinnitettynä Frankfurtin oopperaan vuosina 2002–2016.

Carlstedt on opiskellut Sibelius-Akatemiassa ja Guildhall School of Music and Dramassa Lontoossa. Hän debytoi Suomen kansallisoopperassa vuonna 2001. Jenny Carlstedt on ollut vieraileva solisti muun muassa Theater an der Wienissä, Glyndebournessa ja Kööpenhaminan kuninkaallisessa teatterissa. Hän on laulanut Timo Mustakallio -laulukilpailun finaalissa ja  sijoittunut toiseksi Lappeenrannan laulukilpailussa 1999. 

## Lähteet
Peter Woldemar Hannikainen

**Peter Woldemar Hannikainen** (4. huhtikuuta 1858 Parikkala – 4. syyskuuta 1928 Helsinki) oli metsänhoitaja, joka toimi Metsähallituksen ylijohtajana.  

## Henkilöhistoria
Hannikaisen isä oli komissiomaanmittari ja kirjailija Pietari Hannikainen ja äiti Karin Margareta Krank. Hänen puolisonsa vuodesta 1880 oli Selma Elisabeth Fagerström (k. 1929). Metsänhoitaja Yrjä Sigismund Hannikainen (1884-1927) ja Helsingin Sanomien toimitussihteeri Klaus Hannikainen (1885-1937) olivat heidän poikiansa. Hannikainen tuli ylioppilaaksi 1875 Suomalaisesta normaalilyseosta ja suoritti päästötutkinnon Evon metsäopistosta 1878, jolloin hänestä tuli metsäkonduktööri. Hannikainen tuli virkatalojen ylimääräiseksi metsänhoitajaksi 1880 ja vakinaiseksi 1891. Metsähallituksen järjestyksessä neljäntenä ylitirehtöörinä eli ylijohtajana Hannikainen toimi 1902–1918. Hänen aikanaan valtionmetsien hoidon tehostaminen lisäsi niiden taloudellista tuottoa moninkertaiseksi. Hannikainen oli Suomen Metsätieteellisen Seuran perustajia ja sen ensimmäinen puheenjohtaja. Hän toimitti ja julkaisi Suomen ensimmäistä metsänhoidon aikakauskirjaa *Suomen Metsänhoitolehteä* 1888–1903.  Hannikaiselle myönnettiin todellisen valtioneuvoksen arvo vuonna 1915.

## Julkaisuja
Hannikainen julkaisi muun muassa seuraavat teokset:
* *Metsänkasvatuksesta*, 1880
* *Metsien hoidosta I, Metsänkasvatuksesta*, 1882
* *Metsien hoidosta II, Metsätalouden järjestämisestä*, 1885 
* *Vähäsen metsistä*, 1887 (*Något om skogarna*, 1888)
* Ruotsalais-suomalainen sanaluettelo *Suomen  Metsänhoitolehdessä*, 1889 ja 1893
* *Kootkaa metsäpuitten siemeniä*, 1892 ja 1902
* *Metsänhoito-oppi*, 1892, 1893 ja 1919
* *Metsänhoito maanviljelyksen rinnalla*, 1893
* *Suomen metsät kansallisomaisuutenamme*, 1896
* *Metsätaloutemme, sen merkitys ja tehostaminen*, 1930 (postuumisti).

Hän julkaisi myös kirjoituksia useissa alan suomen- ja vieraskielisissä lehdissä.

## Lähteet
*  Sivu 272.

### Viitteet
Croc 2

**Croc 2** (myös nimellä **Croc Adventure** Japanissa) on Argonaut Softwaren kehittämä ja Fox Interactiven vuonna 1999 julkaisema videopeli. Peli julkaistiin PlayStationille, Game Boy Colorille ja Windowsille. Julkaisua Sega Dreamcastille suunniteltiin, mutta se hylättiin vaikeuksien vuoksi. Croc 2 jäi kyseisen pelisarjan viimeiseksi. 

## Juoni
Croc 2 ajoittuu in jälkeiselle ajalle sen jälkeen, kun päähenkilö Croc on pelastanut Paroni Danten sieppaamat gobbot. 

Gobbojen ja Crocin juhliessa pahat paroni Danten alaiset dantinit suunnittelevat paroninsa paluuta. Keksijä Gobbo ennustaa tämän, minkä vuoksi hänet vangitaan. Crocin pelatessa rannalla hän huomaa pullon, jonka sisällä on kirje. Kirjeessä on krokotiilinpoikasen jalanjälki. Selviää, että kirjeen lähettäjä(t) etsivät poikaansa. Croc näyttää kirjettä gobbojen kuninkaalle Rufukselle, joka kertoo, että Crocin täytyy mennä toiselle saarelle, jolla asuvat gobbot voivat auttaa häntä vanhempien etsimisessä. Gobbot valmistavat keinulaudan ja lennättävät Crocin saarelle, josta hänen matkansa alkaa. 

## Hahmot
### Päähenkilöt
* Croc
* Kuningas Rufus
* Keksijä Gobbo
* Kirpputorimyyjä Pete

### Viholliset
* Baron Dante, pimeä velho ja sarjan loppuvastus.
* Soveena Kalmari, suuri purppura kraken.
* Cannon Boat Keith, piraatti, joka johtaa luutanko-joukkoa.
* Flavio, kala, joka osaa sylkeä kuumaa vettä.
* Lava Lamp Larry, tulidemoni, jonka kehitti Dante.
* Venus Fly Von-Trappe, suuri kärpäsloukku, joka syö gobboja.
* Village Masher, suunniteltu tuhoamaan luolamiehiä.
* Goo Man Chu
* Roger Red Ant, suuri muurahainen, joka pitää räjähteistä.

## Vastaanotto
Toisin kuin pelisarjan ensimmäinen osa, Croc 2 sai osaksi hyvän ja osaksi heikon vastaanoton. IGN antoi kokonaispisteiksi 7.5/10 PlayStation-versiolle ylistäen pelin ääniä, grafiikoita, ääniraitaa ja kritisoiden vaikeustasoa sekä kuvakulmia. NowGamer antoi 8.4/10 kritisoiden vain vaikeustasoa. GameSpot antoi PC-versiolle 3/5 ja PS-versiolle 2.5/5 kohdistaen kritiikkinsä kuvakulmaan ja vaikeustasoon. Allgame arvosteli PS-version ja antoi pelille 2/5 kritisoiden myös kuvakulmia ja vaikeutta. GamePro antoi pelille 3/5.

## Lähteet
Mustapyöriäinen

**Mustapyöriäinen** (*Phocoena spinipinnis*) on Etelä-Amerikan rannikoilla elävä pyöriäislaji.

Mustapyöriäinen on heimonsa pienimpiä lajeja, yleensä 140–180&nbsp;cm pitkä ja painaa 40–70&nbsp;kg. Selkäpuoli on musta tai tummanharmaa, vatsapuoli vaaleampi. Laji muuttuu kokonaan mustaksi pian kuolemansa jälkeen, mistä se on saanut suomenkielisen nimensä. Tieteellinen nimi *spinipinnis* viittaa piikkiseen evään, eli selkäevän etureunan väkäsiin.

Mustapyöriäisiä tavataan matalissa rannikkovesissä eteläisestä Brasiliasta Tulimaahan ja Tyynenmeren puolella pohjoiseen Peruun asti. Ei ole selvää, ovatko eri valtamerten rannikoiden populaatiot yhteydessä toisiinsa. Useimmat havainnot rannikkovesistä, mutta joskus näitä pyöriäisiä on tavattu jopa tuhannen metrin syvyydestä tai 50&nbsp;km:n päässä rannikolta.

Mustapyöriäinen luokiteltiin pitkään puutteellisesti tunnetuksi, mutta Kansainvälisen luonnonsuojeluliiton vuoden 2018 listassa sen asema muutettiin silmälläpidettäväksi. Lajin tilanne tunnetaan edelleen heikosti, mutta se vaikuttaisi olevan harvinainen koko levinneisyysalueellaan ja sitä todennäköisesti jää kalastuksen sivusaaliiksi.

Mustapyöriäinen syö pääasiassa avomeren parvikaloja kuten sardelleja ja kummeliturskaa, sekä lisäksi mustekaloja ja katkarapuja.

## Lähteet
Superbe (fregatti)

**Superbe** oli suomalainen nelimastoinen fregatti ja suurimpia Oulussa rakennettuja purjealuksia.

## Alkuvaiheet
*Superbe* rakennettiin vuonna 1814 Haukiputaan Kurtinhaudalla Carl Magnus Engmanin omistamalla varvilla. Engman oli 1800-luvun alussa Oulun suurin laivanvarustaja. *Superbe* oli kolmimastoinen tasasaumainen puufregatti, jonka kantokyky oli 203 lästiä. Aluksessa ei koskaan käytetty konevoimaa. Alus oli varustettu rakennusvaiheessa Suomen sodan jälkeisen epävakaan ajan takia rannikoiden puolustamista varten neljällä kanuunalla. Aluksella kuljetettiin muun muassa malmia. Aluksen kapteeneina mainittu muun muassa viipurilainen Ohlsen (1835) ja viipurilainen Widgren (1834–1845).

Aluksessa olivat osakkaina Carl M. Engman ja Carl E. Junnelius.  Alus myytiin Kokkolaan vuonna 1822.

Alus teki matkan muun muassa Liverpooliin vuonna 1835.

## Lähteet
Ruusukatara

**Ruusukatara** eli **katara** eli **punatalvio** (*Catharanthus roseus*) on oleanterikasvien heimoon kuuluva varpu. Luonnostaan sitä esiintyy endeemisenä Madagaskarilla, mutta koristeviljelyn myötä se on levinnyt kaikkialle tropiikkiin ja subtrooppisille alueille.

## Tuntomerkit
Ruusukatara on ikivihreä varpu tai pieni pensas, joka voi kasvaa metrin korkuiseksi. Kiiltävät, melko jäykät lehdet sijaitsevat pareittain molemmin puolin vartta ja ovat 5–8 cm pitkiä. Torvimaisessa kukassa on viisi terälehteä ja se on tyypillisesti läpimitaltaan neljä senttimetriä. Kukan väri on tavallisesti vaaleanpunainen, mutta myös valko-, puna- ja purppurakukkaisia lajikkeita viljellään.

## Käyttö
Ruusukatara on suosittu koristekasvi.

### Lääkekäyttö
Ruusukataraa on käytetty lääkeyrttinä muun muassa malarian, ihotautien, ripulin, hypertension ja diabeteksen hoitoon. 

Kasvista eristettyä kahta alkaloidia, vinblastiinia ja vinkristiiniä, käytetään useiden syöpien, kuten Hodgkinin taudin, leukemian ja rintasyövän ja munasarjasyövän hoidossa. Vinkristiinin käyttö on mullistanut erityisesti lasten leukemian hoidon, eikä juuri kukaan kuole siihen, toisin kuin ennen jolloin lähes kaikki kuolivat. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13&nbsp;000 euroa. Syntetisointia selvitetään EU:n rahoittamassa tutkimuksessa VTT:ssä

## Lähteet

## Aiheesta muualla
*ITIS: ''Catharanthus roseus'' 
*United States Department of Agriculture (USDA): ''Catharanthus roseus'' 
*Centre for Agriculture and Biosciences International (CABI): ''Catharanthus roseus'' (Madagascar periwinkle) 
*Plantwise: Madagascar periwinkle (''Catharanthus roseus'')
Maria (kuunari)

**Maria** oli suomalainen kaksimastoinen kuunari, joka haaksirikkoutui myrskyssä vuonna 1848.

## Alkuvaiheet
''Maria'' rakennettiin vuonna 1852 Oulussa laivavarvilla. Alus oli kaksimastoinen tasasaumainen puukuunari, jonka pituus oli 59 ja leveys 20 jalkaa ja kantokyky 35 lästiä. Aluksessa ei koskaan käytetty konevoimaa. Aluksen omisti F. J. Franzén vuosina 1844-1847 ja Carl E. Junnelius vuosina 1847-1850. Alus kuljetti etupäässä Nybyn lasitehtaan ikkunalasia. Paluulastina se toi vientitavaroita Suomeen. Laivan kapteeneina toimivat Erik Liljebäck (1844), Simon  P. Kranck (1845), C. E. Junnelius (1846-1848), J. J. Ömanson (1848), Johan Byström (1849) ja Johan Simulin (1850). Alus kävi Tukholmassa, Lyypekissä, Amsterdamissa ja Rostockissa.

## Onnettomuus
9. marraskuuta 1848 *Maria* lähti Tukholmasta matkalleen kohti Oulua. Kova myrsky yllätti aluksen, ja se ajoi karille Bjurön luona, Skellefteån eteläpuolella, saaden pohjakosketuksen. Laivan vuotava hylky upposi karin läheisyyteen. Miehistö nousi pelastusveneisiin, ja kapteeni Simulin jäi viimeiseksi laivan kannelle. Iso aalto pyyhkäisi Simulinin mereen, ja hän katosi aallokkoon. Laivan muu miehistö pelastui onnettomuudesta.

## Lähteet
Silmälasipyöriäinen

**Silmälasipyöriäinen** (*Phocoena dioptrica*) on eteläisen pallonpuoliskon merialueilla elävä pyöriäislaji.

Silmälasipyöriäisen pituus vaihtelee 1,2 metristä 2,2 metriin, naaraat ovat selvästi pienempiä kuin koiraat. Selkäpuoli on sinisenmusta, vatsapuoli puhtaanvalkoinen ja värialueiden raja on terävä. Suupielestä rintaevän etureunaan kulkee harmaa juova. Silmien ympärillä on mustat renkaat, jotka näyttävät silmälaseilta.

Aikaisemmin laji tunnettiin vain Etelä-Amerikan kaakkoisosan rannikolta Brasiliasta, Uruguaysta Tulimaahan asti, mutta tuoreita havaintoja on tehty kauempaa valtamereltä. On mahdollista, että levinneisyysalue kiertää koko Etelämantereen sellaisella etäisyydellä, jossa veden lämpötila on 1–10&nbsp;°C.

Vain neljän yksilön vatsan sisältöä on tutkittu; ne olivat syöneet sardelleita ja sirkkaäyriäisiä.

1990-luvun lopulla laji luokiteltiin omaan sukuunsa *Australophocaena*. Nisäkäsnimistötoimikunta on ehdottanut sen uudeksi suomenkieliseksi nimeksi *valkovatsapyöriäinen*.

## Lähteet
Lazarus (täsmennyssivu)

**Lazarus** voi tarkoittaa esimerkiksi:

;Ihmiset
* Lazarus eli Lasarus, Raamatun henkilö
* Bob Lazarus (1956–2009), yhdysvaltalainen koomikko
* Charles Lazarus (s. 1923), yhdysvaltalainen liikemies, Toys "R" Us -yhtiön perustaja
* Edward Lazarus (s. 1958), yhdysvaltalainen kirjailija ja lakimies
* Emma Lazarus (1849–1887), yhdysvaltalainen runoilija
* Fred Lazarus, Jr. (1884–1973), yhdysvaltalainen liikemies
* Glenn Lazarus (s. 1965), australialainen rugbypelaaja
* Henry Lazarus (1815–1895), brittiläinen klarinetisti
* John Lazarus (s. 1947), kanadalainen näytelmäkirjailija
* Joseph Lazarus (1903–1943), yhdysvaltalainen olympianyrkkeilijä
* Leon Lazarus (1919–2008), sarjakuvakirjailija
* M. E. Lazarus (1822–1895), yhdysvaltalainen anarkisti
* Mark Lazarus (s. 1938), englantilainen jalkapalloilija
* Mell Lazarus (1927–2016), yhdysvaltalainen sarjakuvapiirtäjä
* Moritz Lazarus (1824–1903), saksalainen filosofi
* Paul Lazarus (s. 1962), englantilainen jalkapalloilija
* Richard Lazarus (1922–2002), yhdysvaltalainen psykologi

;Yhtyeet
* Lazarus, 1970-luvun yhtye

;Albumit
* ''Lazarus'', Lazaruksen albumi
* ''Lazarus'', Travie McCoyn albumi

;Kappaleet
* "Lazarus", David Bowien kappale 
* "Lazarus", Porcupine Treen kappale
* "Lazarus", moe.:n kappale
* "Lazarus", Chimairan kappale
* "Lazarus", Fozzyn kappale
* "Lazarus", Hacriden kappale
* "Lazarus", Placebon kappale
* "Lazarus", Circa Surviven kappale
* "Lazarus", The Boo Radleysin kappale

;Muut merkitykset
* Lazarus, ohjelmointiympäristö
* Team Lazarus, italialainen formulatalli
* Lazarus-ryhmä, pohjoiskorealainen hakkeriryhmä
Muonionalustan meteoriitti

**Muonionalustan meteoriitti** on rautameteoriitti, joka löydettiin vuonna 1906 Pohjois-Ruotsista.

Meteoriitin löysivät vuonna 1906 paimenessa olevat lapset Kitkiöjärven kylästä. Pian tämän jälkeen löytö todettiin rautameteoriitiksi. Saman meteoriitin toinen kappale löytyi vasta vuonna 1948, ja tämän jälkeen on löytynyt useita kyseisen meteoriitin osia. Suurimmat löydetyt kappaleet ovat olleet yli tonnin painoisia. Koska tutkimuksissa ei ole löytynyt meteoriitin kraatteria ja kappaleet ovat hajaantuneet jääkausien kuljettamina laajalle alueelle, meteoriitin iäksi on arvioitu yli 800&nbsp;000 vuotta. Meteoriitin tyyppi on oktaedriitti luokka IVA. Muonionalustan meteoriitti sisältää rautaa yli 90 prosenttia. Muita metalleja siinä on seuraavasti: nikkeliä 8,42&nbsp;%, galliumia 2,24 ppm, germaniumia 0,133 ppm ja iridiumia 1,6 ppm. Metallissa on voimakkaita Widmanstättenin kuvioita.

## Lähteet

## Aiheesta muualla
Arbeia

**Arbeia** oli roomalainen linnoitus nykyisessä South Shieldsissä, Englannissa. Se on nykyään raunioina, mutta osittain uudelleenrakennettu. Ensimmäiset arkeologiset kaivaukset siellä järjestettiin 1870-luvulla, ja nykyään se on museona.

Arbeia rakennettiin Hadrianuksen hallintokaudella noin vuonna 129. Se oli Hadrianuksen vallin itäisin linnoitus, ja se vartioi Tynejoen estuaarin etelärannalla ollutta pientä satamakaupunkia. Septimius Severus käynnisti vuonna 208 sotaoperaation kaledonialaisia vastaan, ja Arbeia koki monia muutoksia, kun sitä jouduttiin uudelleenrakentamaan sotilaallisen käyttötarkoituksen muututtua. Linnoitus hylättiin tilapäisesti 200-luvun lopulla, mutta se otettiin uudelleen käyttöön noin vuosisata myöhemmin. Lopullisesti se hylättiin noin vuonna 400 – suunnilleen samaan aikaan, kun Honorius ilmoitti Rooman jättävän Britannian oman onnensa nojaan.

Arbeian alue oli viljelysmaata vuonna 1875, kun maa myytiin rakennuttajille. Paikalliset kiinnostuivat kohteesta, kun kuulivat, että sinne oltiin rakentamassa uusia rakennuksia. Siellä suoritettiin nopeasti arkeologisia kaivauksia. Pian South Shields Corporation osti alueen, ja se muutettiin puistoksi. Alueelta tehtyjä löydöksiä säilytettiin alkujaan South Shieldsin museossa, mutta vuonna 1953 alueen yhteyteen rakennettiin pieni museo, johon sijoitettiin esineitä linnoituksesta, viereiseltä asuinalueelta ja hautausmaalta. Vuonna 1986 linnoituksen länsiportti uudelleenrakennettiin, jotta vierailijat saisivat kuvan roomalaisen arkkitehtuurin mittakaavoista. Vuonna 2002 rakennettiin kaksi muuta rakennusta, joissa voi nähdä rivisotilaan, centurion ja johtavan upseerin elinympäristön.

## Lähteet

## Aiheesta muualla

*Arbeian museo Tyne & Wear Archives & Museumsin sivuilla
Walking on Sunshine

**Walking on Sunshine** voi tarkoittaa ainakin seuraavia:

* *[[Walking on Sunshine (Eddy Grantin albumi)|Walking on Sunshine]]*, Eddy Grantin albumi vuodelta 1979
** ”Walking on Sunshine”, albumin nimikappale, josta Rockers Revenge teki coverversion vuonna 1982
* *[[Walking on Sunshine (Katrina and the Wavesin albumi)|Walking on Sunshine]]*, Katrina and the Wavesin albumi vuodelta 1983
** ”Walking on Sunshine”, albumin nimikappale
* ”Walking on Sunshine”, kappale Jennifer Lopezin vuoden 2001 albumilta *[[J. Lo]]*
* *[[Walking on Sunshine (elokuva)|Walking on Sunshine]]*, vuoden 2014 musikaalielokuva
** *[[Walking on Sunshine (soundtrack)|Walking on Sunshine]]*, elokuvan soundtrack
Push It

**Push It** voi tarkoittaa:
* Push It, vuoden 1987 kappale Salt-N-Pepalta
* Pushit, vuoden 1996 kappale Toolilta
* Push It, vuoden 1998 kappale Garbagelta
* Push It, vuoden 2003 kappale Mighty 44:lta
* Push It, vuoden 1999 kappale Static-X:lta
* Push It, vuoden 2006 kappale Rick Rossilta
Westgate (Newcastle)

**Westgate** on Newcastle upon Tynen kaupunginosa ja äänestysalue. Vuoden 2001 väestönlaskennan mukaan Westgatessa oli 7&nbsp;595 asukasta.

Westgate on vilksta aluetta ja se käsittää pääosan Newcastlen keskustasta. Sen alueella onkin monia ostoskeskuksia, teattereita ja muita kulttuurimahdollisuuksia sekä muun muassa Newcastlen yliopisto. Siellä on myös keskusrautatieasema ja tärkein linja-autoasema. Westgatessä sijaitsee myös Leazes Park -niminen puisto. Westgaten aluetta palvelee neljä peruskoulua.

## Lähteet
Beeta-amanitiini

**Beeta-amanitiini** eli **β-amanitiini** on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Beeta-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.

Beeta-amanitiinin kemiallinen kaava on C39H53N9O15S, CAS-numero 21150-22-1 ja moolimassa 919,95&nbsp;g/mol.

## Aiheesta muualla
*PubChem: Beeta-amanitiini (CID 2276)
*Toxin and Toxin Target Database (T3DB): Amanitin, beta-
Gamma-amanitiini

**Gamma-amanitiini** tai **γ-amanitiini** on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Gamma-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.

Gamma-amanitiinin kemiallinen kaava on C39H54N10O13S, CAS-numero 21150-23-2 ja moolimassa 902,97&nbsp;g/mol.

## Aiheesta muualla
* PubChem: Gamma-amanitiini (CID 26116)
*Toxin and Toxin Target Database (T3DB): Amanitin, gamma-
Šiauliain rautatieasema

**Šiauliain rautatieasema** () on Liettuan neljänneksi suurimman kaupungin Šiauliain rautatieasema Liettuan rautateiden (Lietuvos Geležinkeliai) Vilna-Klaipėda-radalla.  Asemarakennusta on kunnostettu viime vuosina osaksi EU:n tukirahoin.

Aseman toiminta käynnistyi 1871. Liikenteen odotetaan vilkastuvan huomattavasti, mikäli valmisteltavana oleva eurooppalainen Rail Baltica -ratahanke etenee 2010-loppupuolelle tultaessa ja onnistuu luomaan nopean rautatieyhteyden Tallinna–Riika–Šiauliai–Kaunas–Varsova. Vuonna 1971 aseman yhteyteen perustettiin myös rautatiemuseo. 

## Tärkeimmät junareitit

Šiauliain asema sijaitsee Liettuan rautateiden Vilna–Jonava–Kėdainiai–Šiauliai–Telšiai–Kretinga–Klaipėda-radalla. Ratayhteyttä pohjoiseen Latvian Riikaan ei liikennöity henkilöjunilla esimerkiksi kesällä 2010 tai 2011. Šiauliain asemalta matkustetaan siten erityisesti:
* länteen, kohti Klaipėdaa ja
* kaakkoon, eli Jonavan kautta Vilnaan.
Tämän ohella Šiauliaista on säännöllistä liikennettä myös Liettuan pohjoisosien muille radoille (kohti asemia Radviliškis, Mažeikiai, Panevėžys–Rokiškis). 

## Lähteet

## Aiheesta muualla
* Šiauliain rautatiemuseo 
* Liettuan rautateiden reittihaku  (litrail.lt)
* Aikatauluhaku Šiauliai: lähtevät/saapuvat junat  (poezda.net)

* Baltian  rataverkon kartta 
* Liettuan rataverkon kartta  (railwayz.info) 
* Valokuvia Šiauliain aseman historiasta ja lähistöltä  (railwayz.info)
Rudolf Tomášek

**Rudolf Tomášek** (11. elokuuta 1937 Karlovy Vary – 24. syyskuuta 2025) oli Tšekkoslovakiaa edustanut seiväshyppääjä. Seuratasolla hän edusti RH Prahaa.

Tomášek sijoittui kahdeksanneksi Rooman olympialaisissa 1960. Hän sai hopeaa Belgradin EM-kilpailuissa 1962 tuloksella 460. Tokion olympialaisissa 1964 hän sijoittui kuudenneksi. Hän sai hopeaa Dortmundin EM-hallikilpailuissa 1966 tuloksella 480. Seuraavan vuoden Prahan sisäratojen EM-kilpailuissa hän oli yhdeksäs.

Tomášek voitti Tšekkoslovakian-mestaruuden ulkoradoilla 1961, 1962, 1963, 1964, 1965, 1966, 1967 ja 1971 sekä sisäradoilla 1971. Hän hyppäsi parhaan tuloksensa 503 cm sisäradoilla vuonna 1966.

## Lähteet
Epsilon-amanitiini

**Epsilon-amanitiini** tai **ε-amanitiini** on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Sitä on tietyissä kärpässienissä. Epsilon-amanitiinin LD<sub>50</sub>-arvo on 0,1&nbsp;mg/kg.

Epsilon-amanitiinin kemiallinen kaava on C39H53N9O14S, CAS-numero 21705-02-2 ja moolimassa 903,96&nbsp;g/mol.

## Aiheesta muualla
* PubChem: Epsilon-amanitiini (CID 30508)
*Toxin and Toxin Target Database (T3DB): Amanitin, epsilon-
Ellen McLain

**Ellen McLain** on yhdysvaltalainen oopperalaulaja ja ääninäyttelijä. McLain on muun muassa tarjonnut äänensä useille Valven pelien hahmoille. Hän esiintyy muun muassa *[[Portal]]*- ja *[[Portal 2]]*-pelien GLaDOS-tekoälynä ja Sentry Turrettien äänenä, kuuluttajana *[[Team Fortress 2]]* -pelissä ja Combine Overwatchina *[[Half-Life 2]]* -pelisarjassa.

McLain on ainoa ihminen, joka esiintyy kaikissa The Orange Boxin peleissä.

Hän lauloi *[[Portal]]in* lopputekstien taustalla soivan kappaleen "Still Alive" ja *[[Portal 2]]:n* lopetuskappaleen "Want You Gone". Molemmat kappaleet on kirjoittanut Jonathan Coulton. McLain lauloi myös Portal 2:n oopperatyylisen tykkien esittämän kappaleen, jota usein kutsutaan "Turret Operaksi".

McLain on naimisissa John Patrick Lowrien kanssa. Lowrie on myös ääninäyttelijä, joka on työskennellyt yhdessä Ellenin kanssa peleissä *[[Team Fortress 2]]* ja *[[Half-Life 2]]*. Half-Life 2:ssa Lowrie näyttelee päähenkilöä auttavaa kansalaista ja Team Fortress 2:ssa hän esiintyy Sniperina. 

## Filmografia

## Lähteet

## Aiheesta muualla
*
*Ellen McLainin kotisivut
Amanulliini

**Amanulliini** on kahdeksasta aminohaposta muodostuva syklinen ei-ribosomaalinen peptidi ja amatoksiineihin kuuluva sienimyrkky. Amanulliinin myrkyllisyys on huomattavasti pienempi kuin muiden amatoksiinien; kotihiirillä sen LD<sub>50</sub>-arvo on yli 20&nbsp;mg/kg; ihmiselle se on vaaraton. Amanulliinia löytyy tietyistä kärpässienistä.

Amanulliinin kemiallinen kaava on C39H54N10O12S, CAS-numero 21803-57-6 ja moolimassa 886,86&nbsp;g/mol.

## Lähteet

## Aiheesta muualla
*PubChem: Amanulliini (CID 114856)
*Toxin and Toxin Target Database (T3DB): Amanullin
Amanulliinihappo

**Amanulliinihappo** on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.

Amanulliinihapon kemiallinen kaava on C39H53N9O13S, CAS-numero 54532-45-5 ja moolimassa 887,96&nbsp;g/mol.

## Aiheesta muualla

* PubChem: Amanulliinihappo (CID 171349)
* ChemSpider: Amanulliinihappo (149798)
*Toxin and Toxin Target Database (T3DB): Amanullinic acid
Amaninamidi

**Amaninamidi** on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.

Amaninamidin kemiallinen kaava on C39H54N10O13S, CAS-numero 58311-65-2 ja moolimassa 902&nbsp;97,g/mol.

## Aiheesta muualla

* PubChem: Amaninamidi (CID 3035225)
* ChemSpider: Amaninamidi (2299516)
*Toxin and Toxin Target Database (T3DB): Amaninamide
Mullerthal

**Mullerthal** (, ) on alue Luxemburgin itäosassa. Alue tunnetaan myös nimellä **Pikku Sveitsi** (, , ) sen ja Sveitsin välillä olevien maantieteellisten samankaltaisuuksien vuoksi. Alueella on epätasaista ja kallioista maastoa, tiheitä metsiä, luolia ja lukematon määrä pieniä puroja. Toisin kuin Sveitsi, Mullerthal on hyvin alava jopa Luxemburgin muihin alueihin verrattuna, ja alueen korkein kohta on vain 414 metriä merenpinnasta.

Mullerthal on Luxemburgin ala-alueista pienin ja käsittää vain 7&nbsp;% maan pinta-alasta. Alueen sisällä on vain yksi keskikokoinen asutus, Echternach, joka on myös Luxemburgin vanhin kaupunki. Mullerthalin pienempiä kyliä ovat muun muassa Beaufort, Berdorf, ja Consdorf.
Fallotoksiinit

**Fallotoksiinit** ovat tietyistä kärpässienistä löytyviä, seitsemää aminohappoa sisältäviä rengasrakenteisia peptidejä ja sienimyrkkyjä. Ne estävät aktiinin polymerisaatiota ja depolymerisaatiota ja häiritsevät solukalvojen toimintaa.  Fallotoksiineja on runsaasti kavalakärpässienissä. Valkokärpässienimyrkytyksissä niiden osuus on vähäinen ja kuolemaan johtavat maksavauriot ovat amatoksiinien aiheuttamia. Fallotoksiineihin kuuluva falloidiini eristettiin 1937.

## Fallotoksiinien kemiallisia rakenteita

Image:Skeletal formula of phalloidin.svg|Falloidiini
Image:prophalloin.png
Image:phalloin.png
Image:phallisin.png
Image:phallacidin.png
Image:phallacin.png
Image:phallisacin.png


## Katso myös
* Amatoksiini
* Virotoksiini

## Lähteet
Conwy (county borough)

**Conwy County Borough** () on yksi Walesin hallintoalueista. Se sijaitsee maan pohjoisosassa Irlanninmeren rannikolla ja sen pääkaupunkina toimii Conwy. Hallintoalueella on arviolta 116&nbsp;218 asukasta (vuonna 2015) ja sen pinta-ala on 1&nbsp;125,83 neliökilometriä.

Alue on saanut nimensä Conwyjoelta, joka virtaa sen läpi. 

## Kuvia

Tiedosto:Conwy Castle MMB 03.jpg|Näkymä Conwyn linnasta
Tiedosto:Conwy Castle MMB 05.jpg|Conwyjoen suu nähtynä Conwyn linnasta
Tiedosto:Glyder Fawr rocks.JPG|Kivimuodostelma Glyder Fawr -vuorella Conwyn ja Gwyneddin rajalla


## Lähteet

## Aiheesta muualla

*Hallintoalueen internetsivut
Neath Port Talbot

**Neath Port Talbot County Borough** () on yksi Walesin hallintoalueista. Se sijaitsee maan eteläosassa Bristolin kanaalin rannalla Swansean itäpuolella ja sen pääkaupunkina toimii Port Talbot. Hallintoalueella on arviolta 140&nbsp;992 asukasta (vuonna 2015) ja sen pinta-ala on 441,26 neliökilometriä.

## Kuvia

Tiedosto:Tennant canal aqueduct over River Neath at Aberdulais.jpg|Neathjoen ylittävä Tennant-kanavan akvedukti
Tiedosto:Hen Eglwys, Margam.jpg|Kirkon rauniot Margamissa
Tiedosto:Church of St Michael, Cwmavon.jpg|Pyhän Mikaelin kirkko, Cwmafan


## Lähteet

## Aiheesta muualla
Rhondda Cynon Taf

**Rhondda Cynon Taf County Borough** () on yksi Walesin hallintoalueista. Se sijaitsee maan eteläosassa Cardiffin luoteispuolella ja sen pääkaupunkina toimii Tonypandy. Hallintoalueella on arviolta 237&nbsp;411 asukasta (vuonna 2015) ja sen pinta-ala on 424,13 neliökilometriä.

Rhondda Cynon Taf muodostettiin vuonna 1996, kun Mid Glamorganin alueen hallintoalueet Rhondda, Cynon Valley ja Taff-Ely liitettiin yhteen lukuun ottamatta Creigiaun ja Pentyrchin kaupunkeja.

## Kuvia

Tiedosto:Craig-y-llyn.jpg|Craig y Llyn -vuori
Tiedosto:Pontypridd, UK - panoramio - IIya Kuzhekin (2).jpg|Pontypriddin kaupunkia
Tiedosto:A Waterfall of Nant Berw Wion - geograph.org.uk - 1004287.jpg|Nant Berw Wionin vesiputous


## Lähteet

## Aiheesta muualla

*Hallintoalueen internetsivut
Wrexham (county borough)

**Wrexham County Borough** () on yksi Walesin hallintoalueista. Se sijaitsee maan koillisosassa Englannin rajalla ja sen pääkaupunki on Wrexham. Hallintoalueella on arviolta 136 647 asukasta (vuonna 2015) ja sen pinta-ala on 503,77 neliökilometriä.
 
Wrexhamin hallintoalue muodostettiin vuonna 1996, kun suurin osa Wrexham Maelorin hallintoalueesta ja muutama kunta Glyndŵrin hallintoalueesta liitettiin yhteen. 

## Kuvia

Tiedosto:Looking towards Hope Street, Wrexham - DSC05651.JPG|Wrexhamin keskustaa
Tiedosto:Chirk Castle 2016 099.jpg|Chirkin linna
Tiedosto:St James' church, Rhosddu (7).JPG|Pyhän Jamesin kirkko, Rhosddu


## Lähteet

## Aiheesta muualla

*Hallintoalueen internetsivut
Nopeuslasku talviolympialaisissa 1992

**[[Nopeuslasku]]** järjestettiin näytöslajina **[[talviolympialaiset 1992|vuoden 1992 talviolympialaisissa]]** 18. – 19. helmikuuta ja 21. – 22. helmikuuta Les Arcsissa, Savoiessa, Ranskassa. Tapahtumia oli kaksi, yksi miehille ja yksi naisille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. 

63-vuotias Kalevi ”Häkä” Häkkinen kutsuttiin avaamaan nopeuslaskurata, ja sen hän teki nopeudella 217 km/h – nopeammin kuin koskaan aiemmin .

Suomalainen Tarja Mulari voitti naisten kilpailun maailmanennätyksellä 219,245 km/h.

Helmikuun 22. päivänä sveitsiläinen nopeuslaskija Nicolas Bochatay kuoli rinneonnettomuudessa ennen kilpailun alkua. Hän laski avoimessa rinteessä, kun hän törmäsi mäen takana näkymättömissä olleeseen rinnekoneeseen  . Edellisen kerran urheilija oli kuollut olympialaisissa vuonna 1964, mikäli vuoden 1972 terrori-iskua ei oteta huomioon.

## Tulokset

## Lähteet
*Offical Report of the XVIth Olympic Winter Games of Albertville and Savoie, 1992  

### Viitteet
GTS

**GTS** () on tunniste laivalle, joka käyttää pääkoneistoissaan voimanlähteenä kaasuturbiinimoottoreita. Hyvä esimerkki turbiinikäyttöisistä laivoista on Wärtsilän Helsingin telakallavuonna 1977 valmistunut GTS ''Finnjet''. Kaasuturbiinit takaavat alukselle suuren nopeuden, mutta ne kuluttavat runsaasti polttoainetta, joten siksi turbiinien käyttö laivoissa on jäänyt vähäiseksi.
Port Caledonia

**Port Caledonia** oli suomalainen purjealus, joka upposi 2. joulukuuta 1924 myrskyssä Biskajanlahdella Ranskan rannikolla.

Alus oli Glasgow’ssa vuonna 1892 rakennettu 90-metrinen nelimastoinen teräsparkki. Uudessakaupungissa toiminut laivanvarustamo J. A. Zachariassen & Co osti sen vuonna 1914. Aluksella kuljetettiin muun muassa viljaa Australiasta ja salpietaria Chilestä.

4. elokuuta 1924 *Port Caledonia* lähti viimeiselle matkalleen Mejillonesista Chilestä lastinaan 4&nbsp;000 tonnia salpietaria. Aluksen määränpää oli La Pallicen satama, mutta se haaksirikkoutui 2. joulukuuta La Rochellen edustalla. Vårdöstä Ahvenanmaalta kotoisin olleen kapteeni Alfred Karlssonin lisäksi haaksirikossa hukkui 25 merimiestä, joista kahdeksan oli suomalaisia.

Suomen valtio pystytti vuonna 1984 alukselle ja sen miehistölle muistomerkin Saint-Denis’n hautausmaalle, jonne haaksirikon uhrit on haudattu. Vuonna 2011 paikalliset harrastajamerentutkijat löysivät *Port Caledonian* hylyn merenpohjasta Chassironinselältä Antiochen karikon edustalta. Aluksen laivakello löytyi elokuussa 2012 ensimmäisellä sukelluksella. Kello on sijoitettu Oléronin saarelle museoon, jossa se entisöidään..

## Lähteet

## Aiheesta muualla
*Sydouest.fr 9.8.2011 
*Port Caledonia  (sisältää runsaasti lähdeaineistoa)
Joe Greene

**Joe Greene** voi viitata seuraaviin henkilöihin:
*Joe Greene, (1920–1978), kanadalainen poliitikko
*Joe Greene, (s. 1946), yhdysvaltalainen amerikkalaisen jalkapallon pelaaja
*Joe Greene, (s. 1967), yhdysvaltalainen yleisurheilija
*Joe Greene, (s. 1986), yhdysvaltalainen nyrkkeilijä
Amaniini

**Amaniini** on kahdeksasta aminohaposta koostuva syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.

Amaninamidin kemiallinen kaava on C39H53N9O14S, CAS-numero 21150-21-0 ja moolimassa 903,96&nbsp;g/mol.

## Aiheesta muualla
*PubChem: Amanin 
*ChemSpider: Amaniini (28316) 
*Toxin and Toxin Target Database (T3DB): Amanin
Proamanulliini

**Proamanulliini** on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.

Proamanulliinin on C39H54N10O11S, CAS-numero 	54532-46-6 ja moolimassa 870,97&nbsp;g/mol.

## Aiheesta muualla
* PubChem: Proamanulliini (CID 171350)
*Toxin and Toxin Target Database (T3DB): Proamanullin
Michel Martelly

**Michel Joseph Martelly** (s. 12. helmikuuta 1961 Côtes-de-Fer) oli Haitin 41. presidentti toukokuusta 2011 helmikuuhun 2016. Ennen politiikan uraansa hän toimi muusikkona, säveltäjänä ja liikemiehenä. Hänet valittiin presidentiksi tuhoisan Haitin maanjäristyksen jälkeen järjestetyissä vaaleissa.

Lokakuussa 2015 Haitissa pidettiin presidentinvaalit, joiden tulos kuitenkin mitätöitiin ilmeisen vaalivilpin takia. Uudet vaalit oli tarkoitus järjestää lokakuussa 2016, mutta niitä jouduttiin lykkäämään, koska hurrikaani Matthew iski Haitiin surmaten 1000 ihmistä ja jättäen 1,4 miljoonaa ihmistä humanitaarisen avun varaan. Presidentti Martelly oli jättänyt virkansa helmikuussa 2016 ja maata oli siitä lähtien hallinnut väliaikaishallinto

## Lähteet

## Aiheesta muualla
Renfrewshire

**Renfrewshire** () on yksi Skotlannin 32:sta hallintoalueesta (*council area*). Siellä on arviolta 174&nbsp;560 asukasta (vuonna 2016) ja sen pinta-ala on 261 neliökilometriä. Alueen pääkaupunkina toimii Paisley.

Renfrewshire on yksi kolmesta historiallisen Renfrewshiren kreivikunnan alueella sijaitsevasta Skotlannin hallintoalueesta; muut ovat Inverclyde ja Itä-Renfrewshire. Skotlannin suurin joki Clyde virtaa alueen pohjoisrajalla.

## Kyliä ja kaupunkeja

*Bishopton
*Bridge of Weir
*Brookfield
*Crosslee
*Elderslie
*Erskine
*Houston
*Howwood
*Inchinnan
*Johnstone
*Kilbarchan
*Langbank
*Linwood
*Lochwinnoch
*Paisley
*Ralston
*Ranfurly
*Renfrew

## Lähteet

## Aiheesta muualla

*Hallintoalueen internetsivut
Tottenham

**Tottenham** [ˈtɒtənəm] on kaupunginosa Pohjois-Lontoossa. Se kuuluu Haringeyn kaupunkipiiriin. Tottenham on yksi Ison-Britannian etnisesti monipuolisimmista alueista: siellä asuu 113 eri etnistä ryhmää.

Valioliigaseura Tottenham Hotspur FC on kotoisin Tottenhamista, ja seuran kotistadion on Tottenham Hotspur Stadium. Tottenhamissa sijaitsee Tottenham Halen rautatie- ja metroasema.

## Lähteet

## Aiheesta muualla
Nokia X7-00

**Nokia X7-00** on matkapuhelinvalmistaja Nokian valmistama huhtikuussa 2011 julkaistu ja kesäkuussa 2011 myyntiin tullut Symbian Anna -käyttöjärjestelmällä toimiva kosketusnäytöllinen älypuhelin.

## Tietoja
### Virtalähde
1 300 mAh BL-5K-akku (Li-Ion)
### Paikannus
*GPS-paikannus A-GPS-ominaisuudella
*Navigointiin Ovi Kartat
*Digitaalinen kompassi
### Fyysiset näppäimet
Kameranäppäin, virtanäppäin, kameranäppäin sekä äänenvoimakkuuden säätönäppäimet

### Tunnistimet
*Läheisyystunnistin, kiihtyvyystunnistin ja valoisuuden tunnistin
### Muut sovellukset
*Kalenteri
*Kontaktit
*Internetselain
*Valokuvaeditori
*Ovi Kauppa
*Videoeditori
*Office-tiedostojen lukijasovellus
*Sähköposti
*Muistio
*Tehtäväluettelo
*Ääninauhuri
*Laskin
*Kello

## Lähteet
*Nokia X7-00 - GSMArena 
*Nokia X7-00 tarkka tuoteseloste - Nokian omat sivut 

## Aiheesta muualla
* Käyttöohjeet 
* Nokia X7-00 - Tuki
Luettelo Ruotsista löydetyistä meteoriiteista

Ruotsista on löydetty tähän mennessä 18 meteoriittia, joista yhdeksän on nähty putoavan. Meteoriiteista 11 on ollut kivimeteoriitteja ja neljä rautameteoriitteja. Kaksi löydetyistä on ollut niin sanottuja fossiloituneita kivimeteoriitteja. 
 

## Lähteet

## Aiheesta muualla
Tasmanianvalas

**Tasmanianvalas** eli **kirjonokkavalas** (*Tasmacetus shepherdi*) on noin kuusimetrinen, huonosti tunnettu valaslaji, jota on tavattu eteläisellä pallonpuoliskolla.

Tasmanianvalas kasvaa 6–7 metriä pitkäksi ja painaa noin kuusi tonnia. Sen pää on pieni ja kuono on pitkulainen nokka. Hengitysaukko sijaitsee epäsymmetrisesti pään vasemmalla puolella. Selkäevä on pieni ja sijaitsee kolmanneksen valaan pituudesta pyrstöstä lukien. Saman heimon muista lajeista tasmanianvalaan voi parhaiten erottaa hampaidensa perusteella. Koska valaat tummuvat kuoltuaan ja tasmanianvalaita on harvoin nähty elävinä, niiden tarkkaa väritystä ei tunneta.

Laji tunnetaan lähinnä parinkymmenen maihin ajautuneen yksilön perusteella. Kohtaamiset ovat kaikki tapahtuneet 30. eteläisen leveyspiirin eteläpuolella, Etelä-Amerikan, Australian ja Uuden-Seelannin lähivesillä. Laji kuvattiin tieteelle vuonna 1937, ja se on sukunsa ainoa laji. Nisäkäsnimistötoimikunta on ehdottanut lajille uutta suomenkielistä nimeä *kirjonokkavalas*.

Tasmanianvalaat syövät kaloja, mustekaloja ja äyriäisiä, joita ne kenties pyydystävät läheltä merenpohjaa. Useimmat muut nokkavalaat syövät lähes pelkästään mustekalaa.

## Lähteet
.nato

**.nato** oli Naton Internet-maakoodi ylätason verkkotunnusta varten. Tunnus tuli voimaan 1980-luvun loppupuolella, mutta poistettiin käytöstä heinäkuussa 1996 kun .int -verkkotunnus otettiin käyttöön kansainvälisiä järjestöjä varten.

## Lähteet
170 Maria

**170 Maria** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Perrotin vuonna 1877. Pikkuplaneetan nimi tulee Antonio Abetin sisaren mukaan, sillä Abetti laski tämän asteroidin radan.

Maria on Maria-ryhmän pienimmällä numerolla ja ryhmä on nimetty sen mukaan. Maria-ryhmän asteroideilla on samanlaiset kiertorataominaisuudet: isoakselin puolikas, eksentrisyys ja inklinaatio.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen spektrityyppi on S-luokkaa. Kohteen läpimitta on noin  ja pyörähdysaika akselin ympäri on . Eksentrisyys on  ja inklinaatio . Albedo on  ja magnitudi .

## Lähteet
*JPL Small-Body Database Browser: 170 Maria 
* 
*Discovery Circumstances: Numbered Minor Planets (1)-(5000): Minor Planet Center 
*Kiyotsugu Hirayama and His Families of Asteroids 
*Numbered minor planets 

### Viitteet
Finns

Espoon **Finnsin** kulttuurihistoriallisesti arvokas kansanopisto-alue on Suomen vanhimpia säilyneitä Folkhögskola-kokonaisuuksia. Se sijaitsee Espoonkartanon kaupunginosassa Kuninkaantien varrella.

Mellersta Nylands folkhögskola aloitti koulutustoiminnan Finnsissä 2.11.1891 Espoon kartanon omistajien Arthur ja Bertha Myrbergin lahjoitettua tyhjillään olleen Finnsin kestikievarirakennuksen kansanopiston tiloiksi. Waldemar Aspelinin suunnittelema keltainen opistotalo valmistui vuonna 1897 ja Arkkitehtitoimisto Taucher & Cajanuksen suunnittelema vanha oppilasasuntola 1909. Lisäksi alueella on vahtimestarin huvila 1900-luvun alusta. Hillittyä lisärakentamista edustavat arkkitehti Erik Kråkströmin suunnittelemat majoitustilat ja ravintolarakennus 1980-luvulta. Vanhat rakennukset muodostavat kauniin kokonaisuuden Finnsin portista sisään astuttaessa, näkymä ei ole sadassa vuodessa muuttunut juuri lainkaan.

Alue kokonaisuus siirtyi Omnian omistukseen 1.7.2011 Svenska Folkskolans Vänner r.f:ltä (SFV).

## Katso myös
*Omnia
*Espoonkartano
*Finns folkhögskola

## Lähteet
George Stults

**George Sheehy Stults** (s. 16. elokuuta 1975) on yhdysvaltalainen näyttelijä. Stults varttui Green Mountain Fallsissa, Coloradossa, mutta hän on syntynyt Detroitissa, Michiganissa.

Stults näytteli Kevin Kinkirkia *[[Seitsemäs taivas]]* -nimisessä TV-sarjassa. Hänen veljensä Geoff Stults näytteli samaisessa sarjassa Kevinin veljeä, Ben Kinkirkia.

## Aiheesta muualla
*
La Mala Rodríguez

**María Rodríguez Garrido** (tunnetaan myös nimillä **La Mala**, **La Mala María** ja **Mala Rodríguez**, s. 13. helmikuuta 1979) on espanjalainen hip hop -laulaja ja Latin Grammy -voittaja. Rodríguez on luonut omaa soolouraansa ja tehnyt yhteistyötä lukuisien artistien, muun muassa Nelly Furtadon, kanssa.

## Nuoruus
María syntyi Espanjan Jerez de la Fronterassa, Cádizissa, 13. helmikuuta 1979. Hän asui nuoruutensa Sevillassa, jossa sai vaikutteita seudun hip-hop-nuorista. Hänen äitinsä oli kampaaja.

## Musiikkiura
Mala Rodríguez julkaisi ensimmäisen albuminsa, **Lujo Ibérico**, joka myi nopeasti yli 50,000 kappaletta myyden kultaa.
Vuonna 2003 hän julkaisi uuden albuminsa, **Alevosía**, jonka suurimmaksi hitiksi nousi single **La Niña**.
Hän julkaisee uusimman studioalbuminsa, **Bruja** 18. kesäkuuta 2013, edellinen albumi **Dirty Bailarina** julkaistiin vuonna 2010 ja sitä edeltävä **Malamarismo** vuonna 2007.

## Albumit
* *[[Lujo Ibérico (2001)]]*
* *[[Alevosía (2003)]]*
* *[[Malamarismo (2007)]]*
* *Grandes Exitos*
* *[[Dirty Bailarina (2010)]]*
* *[[Bruja (2013)]]*
Richard Boleslawski

**Richard Boleslawski** (4. helmikuuta 1889 Puola – 17. tammikuuta 1937 Hollywood, Kalifornia) oli puolalainen elokuvaohjaaja. Hän opiskeli näyttelemistä Moskovassa Konstantin Stanislavskin oppilaana ja näytteli venäläisissä elokuvissa vuodesta 1914 alkaen ja aloitti ohjaamisen seuraavana vuonna. Vallankumouksen jälkeen hän palveli Puolan ratsuväessä ja teki puolidokumentaarisen elokuvan vuoden 1920 Varsovan taistelusta. Boleslawski siirtyi Yhdysvaltoihin 1920-luvulla ja toimi ohjaajana Broadwaylla, kunnes aloitti elokuvaohjaajana Hollywoodissa vuonna 1930. Hänen elokuviinsa kuuluvat muun muassa vuonna 1933 valmistunut *[[Rasputin (vuoden 1933 elokuva)|Rasputin]]* ja *[[Allahin puutarha]]* vuodelta 1936. Boleslawski kuoli vuonna 1937 *[[Seurapiiriseikkailu]]n* kuvausten aikana. Hän on saanut tähden Hollywood Walk of Famelle.

## Lähteet
Sorbiinihappo

**Sorbiinihappo** (acidum sorbicum) tunnetaan myös E-koodinimellä E&nbsp;200. Yleinen kosteudensäilyttäjä, sekä säilöntäaine, jota voidaan eristää pihlajanmarjoista, mutta yleensä valmistetaan kemiallisesti. Sorbiinihappoa käytetään peräsuolen kautta annosteltuna helpottamaan kovan ulosteen pehmittymistä (esim. Microlax). Yleisesti happoa käytetään myös kosmetiikassa.

Toiset ihmiset saavat sorbiinihaposta allergisia reaktioita, kuten nokkosihottumaa, nuhaa, sekä astmaattisia reaktioita.

Sorbiinihapon kemiallinen kaava on C6H8O2, moolimassa 112,127&nbsp;g/mol ja CAS-numero 110-44-1. Yhdisteestä käytetään myös nimiä *1,3-pentadieeni-1-karboksyylihappo*, *heksa-2,4-dieenihappo*, *(E,E)-2,4-heksadieenihappo* ja *2-propenyyliakryylihappo*.

## Aiheesta muualla
*
*Liber Herbarum II: Sorbiinihappoa sisältäviä kasveja
*PubChem: Sorbic Acid 
*ChemBlink: Sorbic acid
The Visitation

**The Visitation** on hard rock -yhtye Magnumin studioalbumi. Se julkaistiin vuonna 2011 ja julkaisija SPV.

## Kappaleet

## Kokoonpano
* Tony Clarkin – kitara
* Bob Catley – laulu
* Al Barrow – basso
* Mark Stanway – kosketinsoittimet
* Gary "Harry" James – rummut

## Arvostelut
* Allmusic: 

## Lähteet

## Aiheesta muualla
* Magnumin virallinen sivusto